open-index/open-wikipedia-markdown huggingface dataset:
Hetteinen ja Liimattalanharju

**Hetteinen ja Liimattalanharju** on Natura 2000-alue Rautalammin kunnassa. Alueeseen kuuluu Hetteisen järvi ja sen länsipuolella sijaitseva Liimattalanharju. Hetteistä ympäröivät metsä ja suo, josta osa on luhtaa. Hetteisen järvi on osittain kasvanut umpeen. Liimattalanharjun tuntumassa on lähteikköjä. Järvestä lounaaseen, lähellä harjua on korpea, missä kasvaa mäntyjä, tervaleppiä, koivua ja pajua ja kenttäkerroksessa on kurjenjalkaa, raatetta ja hiirenporrasta. Suurin osa Hetteisen ranta-alueesta on luhtaa tai karua rämettä, missä kasvaa paljolti tupasvillaa. Järvellä esiintyy järviruokoa, järvikortetta, rätvänää, kurjenjalkaa ja maariankämmekkää. Luhdalla kasvaa enimmäkseen pullosaraa, jouhisaraa ja kurjenjalkaa ja siellä täällä hoikkavillaa ja nevaimarretta. Järven itäpuolella suolla on paikoittain lettomaisia laikkuja. Järven koillisrannalta saa alkunsa puro, jonka läheisyydessä kasvaa paatsamia ja tervaleppiä. Alueen perusteet luonnonsuojelulle liittyvät alueen soihin ja lähteikköihin. Alueen luonnonsuojelullisina tavoitteina ovat alueen luontotyyppien säilyttäminen sekä tiettyjen lajien ja niiden populaatioiden kasvattaminen ja elinympäristöjen suojelu.

## Lähteet

## Aiheesta muualla
* https://www.protectedplanet.net/555524795
Vantaan vankilan matkasellisurma

**Vantaan vankilan matkasellisurma** tapahtui 25.–27. tammikuuta 2022 Vantaan vankilassa. Tapahtuma-aikana Vantaan vankilan matkasellissä surmattu uhri oli tuomittu 14- ja 15-vuotiaisiin tyttöihin kohdistuneista seksuaalirikoksista.

## Tapahtumien kulku
Vantaan vankilan matkasellissä 20-vuotias Abshir Diini Muye ja 24-vuotias Perttu Oskari Pyynönen olivat sellaisessa käsityksessä, että uhri olisi tuomittu kahdeksanvuotiaan lapsen raiskaamisesta, vaikka todellisuudessa uhri oli tuomittu kahden 14- ja 15-vuotiaiden tyttöjen seksuaalisesta ahdistelusta. Väärä tieto sai aikaan sen, että uhria ryhdyttiin pahoinpitelemään sellissä. Häntä kidutettiin ja raiskattiin kahden vuorokauden ajan vain muutaman metrin päässä vartijoista. Tapahtuman kestäessä sellin ovella kävi useita vartijoita. Uhri murhattiin lopulta tukehduttamalla.

## Oikeuskäsittely
Huhtikuussa 2023 Itä-Uudenmaan käräjäoikeus tuomitsi Perttu Pyynösen ja Abshir Muyen elinkautisiin vankeusrangaistuksiin murhasta ja törkeästä raiskauksesta. Muye ja Pyynönen velvoitettiin yhteisvastuullisesti korvaamaan uhrin vanhemmille 15&nbsp;000 euroa henkirikoksen aiheuttamasta kärsimyksestä, hautajaiskulut sekä toiselle vanhemmalle tilapäisestä psyykkisestä haitasta 7&nbsp;500 euroa. Uhrin sisaruksille tuomitut velvoitetaan korvaamaan 6&nbsp;000 euroa kullekin. Pynnönen ja Muye valittivat tuomioistaan hovioikeuteen, mutta Muye perui myöhemmin valituksensa. Muyen elinkautinen tuomio jäi siis voimaan. Hovioikeus ei muuttanut Pynnösen tuomiota. Pyynönen haki valituslupaa korkeimmalta oikeudelta törkeää raiskausta koskevan syytekohdan osalta, mutta korkein oikeus hylkäsi valituslupahakemuksen, minkä vuoksi hovioikeuden tuomio jäi pysyväksi.

## Lähteet
Belén Rodríguez

**Maria Belén Rodríguez** (s. 20. syyskuuta 1984 Buenos Aires) on argentiinalaissyntyinen näyttelijä, malli ja televisiojuontaja. Uransa hän on tehnyt suurimmalta osin Italiassa, jonne hän muutti 2004.

## Ura
Kevätpäiväntasauksen tienoilla Buenos Airesissa syntynyt Rodríguez aloitti mallintyönsä 2001. Uransa varhaisvaiheessa hän työskenteli Argentiinan lisäksi Floridassa ja Meksikossa. Vuodesta 2004 hän on työskennellyt Italiassa, missä hän on laajentanut urapolkuaan mallintyöstä näyttelijäksi ja television viihdeohjelmien juontajaksi. Lisäksi hän on esiintynyt televisiomainoksissa.

Rodríguez on näytellyt muun muassa elokuvissa *Se sei così ti dico si* (2011) ja *Non c'è 2 senza te* (2015). Jälkimmäinen on farssi, jossa Rodríguezin roolina on Laura. Televisiossa Rodríguez on näytellyt muun muassa sarjassa *[[Komisario Montalbano]]*.

Rodríguez duetoi Toto Cutugnon kanssa San Remon musiikkifestivaaleilla. Kappaleena oli "Aeroplani". Rodríguez on palkittu useaan otteeseen. Vuonna 2013 hän voitti "Vuoden nainen" -palkinnon (mujer del año).

## Lähteet

## Aiheesta muualla
*Vanity Fair: Belén Rodriguez paparazzata con un altro uomo: è davvero finita con Stefano De Martino?
Digitaalinen rupla

**Digitaalinen rupla** on Venäjän keskuspankin 15. elokuuta 2023 koekäyttööön laskema digitaalinen keskuspankkiraha. Se on Venäjän rahayksikön Venäjän ruplan digitaalinen versio. Digiruplan testivaihetta edelsi vajaa kolme vuotta kestänyt julkinen suunnittelu- ja valmisteluvaihe.

On esitetty, että digitaalisen keskuspankkirahan avulla Venäjä pyrkisi kiertämään maalle asetettuja taloudellisia pakoitteita. 
## Lähteet
Vihreä Taiwan

***Vihreä Taiwan*** () on taiwanilainen runo ja sittemmin isänmaallinen laulu. Sanat julkaistiin alkujaan runona ja ne on kirjoittanut taiwanilainen teologian professori John Jyigiokk (aka Zheng Eryu). Hsiao Tyzen teki sävelsi melodian vuonna 1998. Alkujaan runo oli kirjoitettu taiwaniksi, mistä se on sittemmin käännetty useammalle kielelle.

Vuonna 2006 laulu nousi Chen Shui-bianin hallitusta vastustavien, pääsääntöisesti maan pan-vihreää liittoa edustavan, mielenosoittajien keskuudessa. Laulusta on povattu myös itsenäisen Taiwanin kansallislaulua, koska maan nykyistä kansallislaulua ei koeta omaksi pan-vihreän liiton piireissä.

## Lähteet
Zymohirja

**Zymohirja** (); vuoteen 1764 saakka **Tšerkaskyi Brid** (); vuosina 1764–1961 **Tšerkaske** (), on kaivoskaupunki Luhanskin alueella Itä-Ukrainassa. Zymohirja sijaitsee Donetsjoen sivuhaaran Luhanin varrella, maanteitse 40 kilometriä aluekeskus Luhanskista länteen. Kaupungissa on rautatieasema.

Tammikuun keskilämpötila on −7,1 ja heinäkuun +22,1 celsiusastetta. Keskimääräinen vuosisademäärä on vain 390 millimetriä.

Ukrainan tilastokeskus arvioi kaupungin väkiluvuksi 9&nbsp;557 asukasta (2022). Väestönlaskennan 2001 aikaan asukkaita oli 11&nbsp;212, jotka olivat etnisesti lähinnä ukrainalaisia tai venäläisiä. 

Paikkakunta sai alkunsa Tšerkaskyi Brid -nimisenä kylänä (1645-1764). Vuosina 1764–1961 nimenä oli Tšerkaske ja kaupunkityyppisen taajaman aseman se sai vuonna 1938. Vuonna 1865 kaupungin tuntumasta löydettiin merkittäviä hiiliesiintymiä. Kaupungin aseman ja nykyisen nimensä Zymohirja sai vuonna 1961.

Kaupunki on elokuusta 2014 lähtien, Itä-Ukrainan sodan seurauksena ollut Venäjän tai sen nukkevaltion (ns. Luhanskin kansantasavalta) miehittämää, Ukrainan laillisen hallinnon ja järjestyksen ulkopuolella olevaa aluetta. Ukrainan aluehallinnollisessa jaossa se on osa Altševskin piiriä. 

Arkkitehtonisesti merkittäviin rakennuksiin kuuluu Pyhän kolminaisuuden kirkko (1865).
## Lähteet

## Aiheesta muualla
Aston (etunimi)

**Aston** on miehen etunimi. Se on alun perin englantilainen paikannimi, jota on alettu käyttää ensin sukunimenä ja myöhemmin myös etunimenä. Nimen merkitys on ’itäinen asutus’.

## Nimi Suomessa
Digi- ja väestötietoviraston etunimitilastoon on kesäkuuhun 2025 mennessä kirjattu noin 150–160 Astonia. Heistä suurin osa on syntynyt 2010- ja 2020-luvuilla.

Helsingin yliopiston elokuussa 2023 tekemän päätöksen mukaisesti Aston-nimi lisättiin suomenruotsalaiseen nimipäiväkalenteriin vuonna 2025. Nimipäivä on  14.&nbsp;kesäkuuta.

## Tunnettuja Astoneita
* Aston Barrett (1946–2024), jamaikalainen muusikko
* Aston Key (s. 2000), australialainen suunnistaja
* Aston Webb (1849–1930), brittiläinen arkkitehti

## Lähteet
Seppo Luhtala (ohjaaja)

**Seppo Oiva Luhtala** (s. 26. maaliskuuta 1940 Helsinki) on suomalainen teatteriohjaaja ja teatterinjohtaja. Hän on työskennellyt muun muassa Kuopion, Joensuun ja Kemin kaupunginteattereissa.

## Ura
Luhtalan vanhemmat olivat teatterinjohtaja Oiva Luhtala ja tanssija-kirjaltaja Pirkko Ilo. Luhtala opiskeli Suomen Teatterikoulun ohjaajalinjalla 1963–1965. Hän aloitti ammattiuransa Lappeenrannan kaupunginteatterissa 1966–1967, jatkoi ohjaaja-näyttelijänä Rovaniemen Teatterissa 1967–1969 ja käväisi Lapin alueradiossa 1970, minkä jälkeen hän toimi Imatran Teatterin johtajana 1970–1977. Vuosina 1977–1978 Luhtala toimi ohjaajana Kuopion kaupunginteatterissa ja sen jälkeen Joensuun kaupunginteatterin taiteellisena johtajana 1978–1982 ja ohjaajana samassa teatterissa vuoteen 1987. Vuonna 1990 Luhtala aloitti Kemin teatterin johtajana.

Luhtala on ohjannut muun muassa näytelmät *[[Lokki (näytelmä)|Lokki]]*, *[[Kirsikkapuisto]]*, *[[Niskavuoren naiset]]*, *Anna Karenina*, *Simo Hurtta* ja *[[Romeo ja Julia]]*.

Taiteellisen uransa ohella Luhtala on kirjoittanut arvosteluja sekä "esseihtiviä artikkeleita alue- ja paikallislehtiin".

## Lähteet
*
*
*
*
*

### Viitteet
Riuttajärvi (Lieksa, pohjoinen)

**Riuttajärvi** on korpijärvi Lieksassa Pohjois-Karjalan maakunnassa. Sen pinta-ala on 91 hehtaaria. Järvi sijaitsee noin kymmenen kilometriä Lieksan keskustasta pohjoiseen. Keskusta sijaitsee Pielisen itärannalla. Etäisyys Joensuusta on 91 kilometriä pohjoiskoilliseen.

## Maantiede
Riuttajärven ulottuvuus kaakosta luoteeseen on 2,1 kilometriä. Pääaltaan leveys lounaasta koilliseen on puolisen kilometriä. Järven itärannalla on noin 200 metriä pitkä Koposenniemi, jonka itäpuolella sijaitsee kapea lahti. Pohjoisessa järveä jakaa noin kolmen hehtaarin laajuinen Riutanniemi, jonka eteläpuolella sijaitsee luodetta kohti kapeneva Tervalahti. Selkeästi laajin lahti on järven eteläosan muodostava Riuttalahti. Noin neljäsosa Riuttajärvestä on vähintään kymmenen metriä syvä. Syvä vyöhyke sijaitsee järven pohjoispuoliskolla. Riuttalahden itäosassa on noin kymmenmetrinen syvänne.

Riuttajärven ainoa saari on vajaan hehtaarin laajuinen Seitasaari, joka sijaitsee järven eteläpuoliskolla. Järven rannat ovat metsä- ja suomaata (Konnunsuo, Riuttasuo). Länsirannalta kohoaa Riuttakallio, jonka länsipuolisen Mustavaaran korkeimmat kohdat ovat noin 210 metriä merenpinnan yläpuolella eli noin 70 metriä järvenpintaa ylempänä.

Riuttajärven eteläisimmästä kolkasta alkaa Riuttapuro, joka laskee Saarvalampeen (140,5 metriä mpy). Alavirta jatkuu Saarvapurona ja Kortepurona kaakkoon ja päätyy Ala-Löppöön (115,2 metriä mpy), joka on samantasoinen Pankajärven kanssa.

Riuttajärven vesitilavuus on 5&nbsp;969&nbsp;000 kuutiometriä. Useimpien Pielisen reitin vesistöjen ekologinen tila on erinomainen tai hyvä. Riuttajärven tila on määritelty erinomaiseksi.

Riuttajärvi (04.425.1.003) kuuluu Kortepuron valuma-alueeseen (04.425), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen jakovaihe on Pielisen reitin valuma-alue (04.4). Riuttajärvi on laajin Kortepuron valuma-alueen neljästä vähintään hehtaarin laajuisesta vakavedestä. Alueen muut järvet ovat Saarvalampi, Paistaislampi ja Pitkälampi.

Lieksassa on toinenkin Riuttajärvi. Se sijaitsee Hanhijoen valuma-alueella noin 32 kilometriä Kortepuron Riuttajärveltä kaakkoon.

## Lähteet
Andrei Rubljov (tennispelaaja)

**Andrei Andrejevitš Rubljov** (; s. 20. lokakuuta 1997 Moskova, Venäjä) on venäläinen tennispelaaja, joka on ollut parhaimmillaan ATP-rankingin sijalla viisi syyskuussa vuonna 2021.

Rubljov on voittanut 16 ATP Tourin kaksinpelin mestaruutta, mukaan lukien Rubljovin suurimmat saavutukset eli vuoden 2023 Monte Carlo- ja 2024 Madrid Open Masters 1000 -sarjan voitot. Nelinpelin parhaan ranking sijoituksen eli 53. sijan Rubljov saavutti 15. elokuuta 2022. Vuoden 2020 Tokion olympialaisissa hän voitti sekanelinpelin mestaruuden Anastasia Pavlyuchenkovan kanssa kukistaen loppuottelussa Aslan Karatsevin ja Elena Vesninan. Rubljov pelasi tokion olympialaisissa sekanelinpeliä ensimmäistä kertaa ammattilaisuransa aikana. Parhaimmillaan Rubljov on Grand Slamin kaksinpelissä päässyt puolivälieriin asti.

## Saavutukset
*2 ATP 1000 -luokan mestaruutta
*1 sekanelinpelin olympiakulta (Tokio, 2020)
*16 ATP Tour - mestaruutta

## Aiheesta muualla
* Andrei Rubljov ITF:n sivuilla
* Andrey Rublev: A tennis hothead desperately searching for peace  Matthew Futterman, The Athletic,14. tammikuuta 2024

## Lähteet
Táka

**Táka** (; myös Τάκκα, *Tákka*; (Τεχνητή) Λίμνη Τάκα, *(Technití) Límni Táka*, *Tákan tekojärvi*) on tekojärvi Kreikassa. Se sijaitsee Tegéan kunnassa Arkadian alueyksikössä etelään Trípolista. Järven puolisuunnikkaan muotoisen tekoaltaan pinta-ala on 1,16 neliökilometriä ja ympärysmitta noin 4,4 kilometriä. Suurimmillaan koko järven pinta-ala on talviaikaan noin kuusi neliökilometriä.

Táka-järvi sijaitsee 657 metrin korkeudessa merenpinnasta laskettuna. Sen nimen selitetään tulevan italiankielen sanasta *tacca*, joka tarkoittaa ”avointa maata”. Järvi saa vetensä lähteistä sekä useista virroista, joista merkittävin on Valtetsórema. Vesi poistuu useiden maanalaisten aukkojen kautta ja päätyy Argoliinlahteen ja Alfeiós-jokeen. Osa järven alueesta on maanviljelyskäytössä vedenpinnan ollessa matalalla. Táka on merkittävää lintualuetta, ja se on ympäristöineen Natura-aluetta.

## Lähteet

## Aiheesta muualla
Emil Lie

**Emil Carl Jonas Lie** (29. heinäkuuta 1897 Berchtesgaden, Saksa – 3. elokuuta 1976 Oslo, Norja) oli norjalainen kuvanveistäjä. Hän hankki koulutuksensa ulkomailla ja asettui pysyvästi Norjaan vasta 1950-luvulla. Lie tunnetaan erityisesti Rådhusplassen-aukion patsaista.

Le fjord devant lhôtel de ville dOslo (4854165188).jpg|Lien patsasryhmä Rådhusplassenin suihkulähteessä.
Oslo, Statue laget av Emil Lie - no-nb digifoto 20151117 00028 NB MIT FNR 16045.jpg|Yksi suihkulähdettä reunustavista ihmishahmoista.

## Lähteet

## Aiheesta muualla
Tigkákin suolajärvi

**Tigkákin suolajärvi** (, myös *Alykés*, Αλυκές, ”Suolajärvet”) on suolajärvi Kosin saarella Kreikassa. Se sijaitsee saaren pohjoisrannikon tuntumassa Tigkákin ja Marmárin kylien välissä. Järven pinta-ala on noin 0,93 neliökilometriä, mutta se kuivuu suureksi osaksi kesäajaksi muuttuen suolatasangoksi.

Tigkákin suolajärven erottaa merestä noin 280 metriä leveä hiekkadyynikannas. Suolajärveä käytettiin ruokasuolan tuotantoon aina vuoteen 1989 saakka. Vuosittain se tuotti noin 900– tonnia suolaa. Tigkákin suolajärvi on tärkeä lintualue, ja se on ympäristöineen osa kahta Natura-aluetta, joista toinen on luonto- ja toinen lintudirektiivin mukainen. Se on myös Ramsar-aluetta.

## Lähteet

## Aiheesta muualla
Tsoukalión laguuni

**Tsoukalión laguuni** () on laguuni Epeiroksessa Luoteis-Kreikassa. Se sijaitsee Amvrakikóslahden pohjoisosassa Ártan kunnassa. Laguunin pinta-ala on 20,41 neliökilometriä ja ympäryysmitta 64,395 kilometriä.

Tsoukalión laguunin keskisyvyys on metri ja suurin syvyys 2,5 metriä. Sen pohjoispuolella sijaitsee Rodián laguuni ja itäpuolella Logaróksen laguuni. Laguunin erottaa Logaróksen laguunista pitkä Salaóran saarelle kulkeva pengertie. Eteläpuolella sen erottaa varsinaisesta Amvrakikóslahdesta toinen pengertie. Laguuni on osa Amvrakikóslahden kosteikkojen kansallispuistoa sekä kahta Natura-aluetta, joista toinen on luonto- ja toinen lintudirektiivin mukainen.

## Lähteet
Xerílas

**Xerílas** (), antiikin **Karnion** (, ), on joki Peloponnesoksen niemimaalla Kreikassa. Se on Alfeiós-joen sivujoki ja virtaa Arkadian alueyksikön alueella. Joki saa alkunsa Taÿ́getos-vuorelta ja laskee Alfeiókseen Megalópolin kaupungin eteläpuolella.

## Lähteet
Karnion

**Karnion** () tai **Carnium** (lat.) voi viitata seuraaviin:

* Xerílas, antiikin Karnion (Carnium), joki Peloponnesoksen niemimaalla Kreikassa
* Carnium, antiikin aikainen kaupunki Pannoniassa; nykyinen Kranj Sloveniassa
Per Hurum

**Per Hurum** (2. kesäkuuta 1910 Kristiania – 5. joulukuuta 1989 Oslo) oli norjalainen kuvanveistäjä. Hän teki pääasiassa figuratiivisia ihmishahmoja. Hurum oli naimisissa kuvanveistäjä Asbjørg Borgfeltin kanssa.

Oslo rådhus2.jpg|Äitiä ja lapsia esittävä patsas Rådhusplassenilla Oslon kaupungintalon edessä.
Drammen - no-nb digifoto 20160210 00146 NB MIT FNR 12061.jpg|"Kolme kaupunginosaa" (1952), Drammen

## Lähteet

## Aiheesta muualla
Zaravína

**Zaravína** (, myös *Tseravína*, Τσεραβίνα) eli **Nezerós** (Νεζερός, myös *Nizerós*, Νιζερός) eli **Delvináki** (Λίμνη Δελβινακίου, *Límni Delvinakíou*) on järvi Epeiroksessa Kreikassa. Se sijaitsee noin 45 kilometriä luoteeseen Ioánninan kaupungista. Järven pinta-ala on noin 0,3 neliökilometriä ja sen valuma-alueen koko on 12,2 neliökilometriä.

Zaravínajärvi sijaitsee noin 458 metrin korkeudessa merenpinnasta laskettuna. Sen suurin syvyys on 31,5 metriä. Järvi on karstijärvi, jonka pohjassa on useita maanalaisia ulosmenoaukkoja. Järvi oli osmanivallan peruina yksityisomistuksessa aina vuoteen 2011 saakka, jolloin se siirtyi pitkien oikeudenkäyntien jälkeen Kreikan valtiolle ja julkiseksi.

## Lähteet

## Aiheesta muualla
Hurum (täsmennyssivu)

**Hurum** tarkoittaa seuraavia asioita:

* Hurum, kunta Norjassa

## Sukunimenä
* Helge Hurum (s. 1936), norjalainen jazzmuusikko
* Per Hurum (1910–1989), norjalainen kuvanveistäjä
Zarós (järvi)

**Zarós** (, eli (Τεχνητή) Λίμνη Ζαρού, *(Technití) Límni Zaroú*, *Zaróksen tekojärvi*) eli **Votómos** (Βοτόμος) on pieni tekojärvi Kreetan saarella Kreikassa. Se sijaitsee Faistóksen kunnassa Iraklionin alueyksikössä lähellä sille nimensä antanutta Zaróksen kaupunkia. Järven pinta-ala on noin 0,008 neliökilometriä.

Zaróksen järvi sijaitsee Ída- eli Psiloreítis-vuoren etelärinteessä Messarán tasangon pohjoislaidalla noin 450 metrin korkeudessa merenpinnasta laskettuna, ja noin 45 kilometriä lounaaseen Iraklionista. Se oli alun perin kosteikko, joka sai vetensä Votómoksen lähteestä. Siitä tehtiin lähteen vedet keräävä tekojärvi vuonna 1987. Järven lähellä on jäänteitä roomalaisaikaisesta akveduktista, joka johti vettä Gortynin kaupunkiin.

## Lähteet

## Aiheesta muualla
Adriana Lisboa

**Adriana Lisboa** (s. 1970 Rio de Janeiro) on brasilialainen kirjailija. Hänet tunnetaan laajasta työstään novellikokoelmien, lastenkirjojen, runokokoelmien sekä romaanien parissa. Lisboan teoksia on julkaistu yli 20:ssä maassa.

Lisboa on vertailevan kirjallisuuden tohtori Rio de Janeiron liittovaltionyliopistossa sekä Brasilian kirjallisuuden maisteri. 

## Merkittävimmät teokset

* *Symphony in White,* (José Saramago -palkinnon voittaja)
* *Crow Blue* (The Independentin valitsema vuoden kirja)
* *Hut of Fallen. Persimmons* (Japan Foundation Fellowship -voittaja)

## Lähteet

## Aiheesta muualla
Niia Little

**Niia Little** (s. 2001) on suomalainen koripalloilija. Hän pelaa naisten korisliigassa Tampereen Pyrinnön joukkueessa.

Littlen veli Miro on myös koripalloilija. Heidän äitinsä Kati Packalén aloitti vuonna 2022 Suomen Koripalloliiton toimitusjohtajana.

## Lähteet
Association for Applied Sport Psychology

**Association for Applied Sport Psychology** (lyh. **AASP**) on yhdysvaltalaislähtöinen kansainvälinen urheilupsykologian monialainen järjestö. Järjestö perustettiin vuonna 1986 nimellä Association for the Advancement of Applied Sport Psychology. Nimi lyhennettiin nykyiseen muotoonsa 2007.

AASP:n tarkoituksena on edistää urheilupsykologian tieteen ja eettisten käytäntöjen kheitystä. AASP tarjoaa sertifiointeja urheilun, liikunnan ja terveyspsykologian ammattilaisille. AASP edistää henkistä suorituskykyä ja mielenterveyttä. Järjestö edistää soveltavan urheilun ja liikunnan tutkimusta ja harjoittelua. AASP on yksi urheilupsykologian johtavista järjestöistä.

Järjestön pääjulkaisu on *[[Journal of Applied Sport Psychology]]*.

## Katso myös
* Urheilupsykologia

## Lähteet
Reuna (Vantaa)

**Reuna** (ruots. Reuna) on Riipilän kaupunginosaan kuuluva kylä Vantaalla. Se sijaitsee Länsi-Vantaan pohjoisosassa Nurmijärven kunnanrajan lähellä Riipiläntien varressa. Reunan asukasluku on noin 130 ihmistä. Reunan naapurikyliä ovat Riipilä, Toivala sekä Klaukkalan Metsäkylä. Reunan omakotialue palstoiteltiin samoihin aikoihin kuin Riipilän uusi alue, eli lähinnä 1970-luvulla. Reunan ilme omakotialueena on metsäinen.

https://web.archive.org/web/20110119003355/http://www.lansivantaa.fi/Page/c1464cb4-78ba-4336-97b3-6b8cb0fde6f6.aspx
Şəhit Əxmədiyev

**Şəhit Ğimadetdin ulı Əxmədiyev** (Шәһит Гыймадетдин улы Әхмәдиев, ; 29. joulukuuta 1888 Tšistopol – 12. elokuuta 1930 Kazan) oli tataarilainen kirjailija ja poliitikko.

Ahmadijevin vuosina 1917–1921 julkaistut tarinat kuvaavat tataarityöläisten vaikeita elinoloja ja ottavat kantaa naisten asemaan yhteiskunnassa. Hänen satunsa "ylistävät ystävyyden uskollisuutta ja luonnon kauneutta".

Poliitikkona Ahmadijev otti osaa "ensimmäisessä Venäjän muslimien kongressissa" (1917). Samana vuonna Ahmadijev aloitti yhteistyön bolševikkien kanssa ja vuonna 1919 liittyi kommunistiseen puolueeseen. Hän kuului tätä ennen myös Sosialistivallankumouksellisten maksimalistien liittoon. Ahmadijev toimi myös muun muassa "tataarien ammattiliittojen neuvoston kulttuuriosaston päällikkönä" (1922–1924) ja "Neuvostoliiton keskuskomitean jäsenenä" (1925–1927). Ahmadijev työskenteli myös toimittajana eri lehdissä.

## Lähteet
Jerome Frank

**Jerome Frank** (10. syyskuuta 1889, New York City, New York – 13. tammikuuta 1957, New Haven, Conneticut) oli yhdysvaltalainen oikeustieteilijä. Akateemisen uransa ohella hän toimi Yhdysvaltain arvopaperi- ja pörssikomission pääjohtajana sekä Yhdysvaltain toisen tuomiopiirin vetoomustuomioistuimen tuomarina.

Frank oli yksi amerikkalaisen oikeusrealismin jyrkimpiä edustajia, ja hän myös sovelsi psykoanalyysia oikeudelliseen ratkaisutoimintaan. Frank kiisti kokonaan yksittäistä oikeusratkaisua edeltävien ja tuomaria velvoittavien oikeussääntöjen olemassaolon. Hänen mukaansa oikeus on tilannesidonnainen ilmiö, joka koostuu yksittäisistä ratkaisuista abstraktien sääntöjen sijaan, eikä siitä voida puhua yli-individuaalisena normijärjestelmänä yleispätevässä mielessä. Oikeudellinen ratkaisu syntyy, kun tuomari reagoi jutussa esitettyihin tosiseikkoihin määrätyllä tavalla, mihin vaikuttavat tuomarin yksilölliset ratkaisumotiivit, kuten ideologiset preferenssit, torjunnan kohteet ja suoranaiset ennakkoluulot. Frankin psykoanalyyttisen tulkinnan mukaan juristien oikeusvarmuuden kaipuu ja usko tuomarin erehtymättömyyteen oikeusriidan ratkaisijana ovat osoitus juristikunnan henkisestä kypsymättömyydestä ja lapsenomaisesti auktoriteetin kaipuusta.

## Lähteet
* 
* 

### Viitteet
Volga-Ural (alue)

**Volga-Ural** (, ) on historiallinen alue Itä-Euroopassa, nykyisessä Venäjän federaatiossa. Termiä *İdel-Ural* on käytetty etenkin tataarinkielisissä lähteissä kuvaamaan kuutta tämän alueen tasavaltaa: Baškortostan, Tšuvassia, Mari, Mordva, Tatarstan ja Udmurtia.

Ennen kuin Venäjän tsaarikunta valloitti sen 1500-luvulla, aluetta hallitsivat alkuperäiset uralilaiset heimot ja peräkkäiset valtakunnat, kuten Volgan Bulgaria, kasaarit, Kultainen orda ja Kazanin kaanikunta. Pietari Suuren kuoltua 1700-luvun alussa alueella oli noin miljoona ihmistä, joista noin puolet oli tataareja, tšuvasseja ja baškiireja.

## Lähteet
Ius cogens

**Ius cogens** tai **jus cogens** tarkoittaa sellaisia ehdottomia oikeusnormeja, joista oikeussubjektit eivät saa sopimuksin poiketa edes keskinäisissä suhteissaan. *Ius cogens* -termiä on totuttu käyttämään useimmin kansainvälisessä oikeudessa.

*Ius cogens* -normeissa on kyse sellaisista kansainvälisen yhteisön perustavanlaatuisia etuja ja arvoja suojaavista, yleismaallisesti velvoittavista normeista, joista kansainvälisen oikeuden subjektit eivät saa poiketa missään olosuhteissa. Ne ovat kansainvälisen oikeuden lähteiden hierarkiassa ylimpänä. *Ius cogensin* taustalla on luonnonoikeudellinen näkemys oikeuden kaikkivaltiudesta. *Ius cogens* -käsitteen suhde kansainväliseen tapaoikeuteen on koettu ongelmalliseksi, ja siihen kuuluvien normien onkin katsottu olevan oikeudellisessa systematiikassa parhaiten sijoitettavissa tapaoikeuden piiriin.

Vuonna 1969 laaditun valtiosopimusoikeutta koskevan Wienin yleissopimuksen mukaan *ius cogens* -normin kanssa ristiriitainen valtiosopimus on mitätön. Kansainvälisen tuomioistuimen ns. Barcelona Traction -jutussa vuonna 1970 antaman ratkaisun nojalla on katsottu, että jokaisella valtiolla on oikeus saada väitetty *ius cogens* -normin rikkominen kansainvälisten järjestöjen ja tuomioistuinten käsittelyyn.

Kansainvälisen oikeuden *ius cogens* -normeista ei ole yksiselitteistä luetteloa. Tärkeimpiä esimerkkejä *ius cogens* -normeista, joista vallitsee laaja yksimielisyys, ovat aggressiivisen asevoiman käytön kielto valtiosuhteissa, ihmisoikeuksien räikeimpien väkivaltaisten loukkausten, kuten joukkotuhonnan, kidutuksen ja orjuuttamisen, kielto sekä humanitaarisen oikeuden eräät voimakkaat kiellot, kuten kielto suunnata sotatoimia lääkintähenkilökuntaa ja sairaaloita vastaan ja siviiliväestön terrorisoinnin kielto.

## Lähteet
* 
* 
* 

### Viitteet

## Aiheesta muualla
* Oikeustiede:ius cogens - Tieteen termipankki
Fenibuutti

**Fenibuutti** on 1960-luvulla Venäjällä kehitetty psykoaktiivinen aine. Sen loi orgaaninen kemisti Vsevolod Perekalin.

## Vaikutukset
Fenibuutti on GABA-B agonisti ja sen vaikutuksia ovat muun muassa: uneliaisuus, rentoutuneisuus, sedaatio ja euforia. Sitä voidaan käyttää helpottamaan unettomuutta, jännitystä, ahdistusta, änkytystä ja alkoholin vieroitusoireita. Fenibuutti on myös nootropiini. Fenibuutti voi aiheuttaa sivuvaikutuksia kuten: väsymystä, ärtyneisyyttä, levottomuutta, pahoinvointia ja päänsärkyä.

## Lähteet
HMS Clyde (N12)

**HMS Clyde** (viirinumero N12) oli Britannian kuninkaallisen laivaston vuonna 1934 vesillelaskettu River-luokan sukellusvene.

## Valmistus

Alus tilattiin 20. joulukuuta 1932 Vickers Armstrongilta Barrow-in-Furnessista, missä köli laskettiin 15. toukokuuta 1933. Alus laskettiin vesille 15. maaliskuuta 1934 ja otettiin palvelukseen 12. huhtikuuta 1935.

## Palvelus
Alus lähti 31. elokuuta 1939 *[[HMS Severn (N57)|HMS Severnin]]* kanssa Gibraltarilta Freetowniin Etelä-Atlantille sijoitettuun laivastoon suojaamaan saattueita. Se saapui 7. syyskuuta Freetowniin.

Seuraavana päivänä alus lähti Freetownista ensimmäiselle partiomatkalleen Guineanlahdelle. Se palasi 2. joulukuuta Freetowniin neljänneltä partiomatkaltaan ja lähti 7. joulukuuta viidennelle partiomatkalleen, minkä päätyttyä alus määrättiin Dakariin huoltoon. Se saapui 15. joulukuuta Dakariin telakalle.

Alus palasi 20. joulukuuta Freetowniin, mistä se lähti 5. tammikuuta 1940 Portsmouthiin. Alus saapui 19. tammikuuta Portsmouthiin. Konerikko viivästytti matkan jatkamista Blythiin. Aluksen miehistö harjoitteli 8. helmikuuta Portsmouthin edustalla. Alus siirrettiin 11. helmikuuta Portsmouthissa telakalle.

Alus lähti 15. maaliskuuta Portsmouthista Blythiin, jonne se saapui 18. maaliskuuta. Alus jatkoi 21. maaliskuuta Scapa Flowhun, jonne se saapui 23. maaliskuuta *[[HMS Buttermere]]n* saattamana.

Alus poistettiin palveluksesta 19. heinäkuuta 1945 Kilindinissä Keniassa ja myytiin romutettavaksi 30. heinäkuuta 1946. Alus romutettiin Durbanissa Etelä-Afrikassa.

## Päälliköt
Aluksen päällikköinä olivat:
*William Eric Banks 21. helmikuuta 1938 - 3. helmikuuta 1940
*Richard Lindsay Stephen Gaisford 3. helmikuuta - 18. huhtikuuta 1940
*David Caldicott Ingram 18. huhtikuuta 1940 - 1. toukokuuta 1942
*Russell Stanhope Brookes 1. toukokuuta 1942 - 9. syyskuuta 1944
*Raymond Henry Bull 9. syyskuuta 1944 - 24. toukokuuta 1945
*David Sivewright Brown 24. toukokuuta - 19. heinäkuuta 1945

## Lähteet
*
*
*

### Viitteet
Kalvåg

**Kalvåg** on taajama Bremangerin kunnassa Vestlandin läänissä Norjassa. Sen pinta-ala on 0,4 neliökilometriä ja asukasluku 418 vuonna 2022. Kalvåg on alueensa kalastuselinkeinon keskus ja merkittävä kauppapaikka.
## Lähteet

## Aiheesta muualla
Bremangerlandet

**Bremangerlandet** on saari Bremangerin kunnassa Vestlandin läänissä Norjassa. Sen pinta-ala on 153 neliökilometriä ja asukasluku noin 1&nbsp;200 vuonna 2018. Saarella sijaitsee kunnan hallinnollinen keskus Bremanger. Bremangerlandetista on tieyhteys merenalaista tunnelia pitkin Rugsundøyan saarelle ja sieltä siltaa pitkin edelleen mantereelle.


Hornelen Bremanger 1.jpg|Hornelen-vuori on tunnettu maamerkki saaren itäosassa.

## Lähteet

## Aiheesta muualla
Valkeiskylän ja Ventojoen metsät

**Valkeiskylän ja Ventojoen metsät** on Natura 2000-alue, joka sijaitsee Pielaveden kunnassa. Pohjoisempana sijaitseva Valkeiskylän metsä on noin kilometrin päässä Ventojoen metsästä. Molemmat metsäalueet ovat suurimmalta osaltaan tuoretta kangasmetsää ja suurin osa puustosta on kuusikkoa ja siellä täällä kasvaa myös koivuja ja haapoja. Valkeiskylän metsä on osittain lehtomaista kangasta. Alueella on siellä täällä lahopuita. Ventojoen metsässä on paikoin korpea ja rämettä. Alueella on lahopuita sekä maassa että pystypuissa. Pystyssä olevat lahopuut ovat ohuita kuusia ja paksumpia koivuja, haapoja ja raitoja. Ventojoen varrella kasvillisuus on paikoin luhtamaista ja paikoin on rämettä, missä kasvaa paljolti suovarpuja. Alueen luontoarvot liittyvät vanhojen kuusimetsien ja vesiympäristön luonnontilaisuuteen sekä korpisoihin. Alueen luonnonsuojelun tarkoituksena on tiettyjen lajien ja elinympäristöjen suojelu ja luonnon oman kiertokulun vaaliminen. Alueella tehdään luonnon hoito- ja ennallistamistoimenpiteitä. Valkeiskylän metsät ovat vanhojen metsien suojeluohjelman piirissä. Valkeiskylän ja Ventojoen metsissä on tehty sammalkartoitus, joka liittyi Hydrologia-LIFE-hankkeeseen. Tutkimuksessa alueelta löydettiin uhanalaista haapariippusammalta ja muutamia alueellisesti uhanalaisia ja silmällä pidettäviä sammallajeja. 

## Lähteet
Helge Hurum

**Helge Hurum** (s. 1. elokuuta 1936 Oslo) on norjalainen jazzmuusikko. Hän soittaa saksofonia ja huilua sekä säveltää musiikkia. Hurum johti pitkään NRK:n Radiostorband-orkesteria.
## Lähteet

## Aiheesta muualla
Connecticut (joki)

**Connecticut** on 655 kilometriä pitkä joki Yhdysvalloissa ja se on Uuden-Englannin pisin joki. Joki virtaa aluksi New Hampshiren läpi ja sitten New Hampshiren ja Vermontin rajalla 383 kilometriä muodostaen osavaltioiden välisen rajan. Tämän jälkeen joki virtaa Massachusettsin ja Connecticutin osavaltioiden läpi laskien lopulta Long Islandin salmeen.

Connecticut-joella on 23 alkulähdettä ja sen kokonaisvaluma-alue on 28&nbsp;710 neliökilometriä.

Connecticut-joki on yksi tehokkaimmin vesivoiman tuotantoon valjastetuista joista Yhdysvalloissa. Vuoden 1936 tuhoisten tulvien jälkeen Yhdysvaltojen valtio rakennutti jokeen 20 patoa.

Joen nimi Connecticut tulee mohikaanien pitkää jokea tarkoittavasta sanasta.

## Lähteet

## Aiheesta muualla
Pangansuo

**Pangansuo** on Natura 2000-alue, joka sijaitsee Pielaveden kunnassa. Se on suoalue, joka on suhteellisen luonnontilainen. Sen pohjoisosa on tyypiltään  keidassuota ja siellä on myös luhtamaista saroja kasvavaa nevaa. Pangansuon reuna-alueilla kasvaa tupasvillaa ja isokokoista varpukasvillisuutta ja siellä kasvaa harvakseltaan mäntyjä, pieniä koivuja ja kuusia. Suoalueen keskiosassa on rahkasammaleista nevaa. Alueen pohjoisosan kasveja ovat mähkä, puna- ja kaitakämmekkä, rimpivihvilä ja hoikkavilla ja länsiosassa on mustikkaa ja suomuurainta kasvavaa korpea. Alueen luonnonsuojelullisia tavoitteita ovat alueen luontotyyppien säilyttäminen, tiettyjen lajien ja elinympäristöjen suojelu ja luonnon oman kiertokulun mukaisen kehityksen tukeminen.

## Lähteet
Oruç Reis -luokka

**Oruç Reis -luokka** oli Turkin laivaston tilaamien neljän sukellusveneen muodostama alusluokka, joka tilattiin 1939 brittiläiseltä Vickersiltä.Toisen maailmansodan alkaessa Britannia pakko-otti alukset ja liitti ne laivastoon P611-luokkana. Veneistä kaksi toimitettiin 1942 Turkille ja sodasta selvinnyt kolmas vene sotatoimien päätyttyä 1945.

## Hankinta
Turkki lähetti maaliskuussa 1938 tarjouspyynnön Vickersille, joka tarjosi U-luokkaa muistuttavia suunnitelman 1092 aluksia. Seuraavaksi Turkille tarjottiin S-luokkaa muistuttavia suunnitelman 1101 aluksia. Syyskuussa 1938 tarjous muutettiin suunnitelman 1103 aluksilla, jotka Turkki hyväksyi osaksi suurempaa Amiraliteetin kanssa suunniteltua tilausta. Tilaukseen sisältyi sukellusveneiden lisäksi hävittäjiä ja rannikkotykkejä. Suunnitelman 1103A alukset päätettiin 1939 valmistaa Barrow-in-Furnessissa Vickers-Armstrongin telakalla.

Lähes saman aikaisesti Turkki tilasi Saksasta kolme sukellusvenettä, joista kaksi valmistettiin Saksassa ja kolmas *[[TCG Gür]]* Espanjassa.

Alukset muistuttivat S-luokan veneitä, vaikka perustuivat Vickersin omaan suunnitteluun. Alusten 4 tuuman kansitykin miehistön suojana oli matala seinämä, tornin etuosa oli korotettu ja niistä puuttui tornin ja kansitykin välinen yhteys. Lisäksi aluksille ei asennettu sillan takaosaan 20 millimetrin Oerlikonia.

Aluksilla oli keulassa neljä torpedoputkea ja perässä yksi. Keulan torpedoputkiin oli yksi lisälataus, mutta perään ei. Alusten standardiuppouma oli 624 tonnia ja kuormattuna 856 tonnia. Niiden maksiminopeus pinta-ajossa oli 13,75 solmua ja sukelluksissa 9 solmua. Alusten toimintamatka oli merkittävästi lyhyempi kuin S-luokan veneillä ollen vain 10 solmun nopeudella 2&nbsp;500 merimailia, kun vastaava luku oli viimeisillä S-luokan veneillä jopa 7&nbsp;500 merimailia.

## Alukset

## Lähteet
*

### Viitteet
Tu Jhoothi Main Makkaar

**Tu Jhoothi Main Makkaar** (, suomeksi ”Sinä olet valehtelija, minä olen ovela”) on vuonna 2023 ensi-iltansa saanut intialainen hindinkielinen romanttinen komediaelokuva, jonka on ohjannut Luv Ranjan ja kirjoittaneet Rahul Mody ja Ranjan. Päärooleja näyttelevät Ranbir Kapoor ja Shraddha Kapoor.

## Näyttelijät

## Soundtrack

## Arviot
**[[Bollywood Hungama]]*: 
**[[Filmfare]]*: 
**[[Firstpost]]*: 
**[[India Today]]*: 
**[[News18]]*: 
**[[The Times of India]]*: 
**[[DNA India]]*: 
**[[Rediff]]*: 
**[[NDTV]]*: 
**[[The Indian Express]]*: 

## Lähteet

## Aiheesta muualla
* 
*
Gordius aquaticus

**Gordius aquaticus** on Suomen yleisin jouhimato. Carl Linnaeus kuvasi lajin vuonna 1758. Sillä on kosmopoliittinen levinneisyys.

Se on noin 1&nbsp;mm:n paksuinen ja 15–35&nbsp;cm pitkä. Suomessa sitä esiintyy matalissa suolattoman veden lahdissa.
Triklekerrosreaktori

**Triklekerrosreaktori** on  kemiallinen reaktori, jossa reagoivat aineet tulevat sisään kahtena fluidivirtauksena: tihkuvana nestevirtana ja kaasuvirtana. Triklekerrosreaktoreilla on useita teollisia sovellutuksia.

## Periaate ja käyttö
Triklekerrosreaktori täytetään huokoisilla muutaman sentin kokoisilla kappaleilla, jotka sisältävät katalyytin. Nestefaasi valuu reaktorin yläosasta alas ja kaasuvirtaus voi kulkea myötävirtaan tai vastavirtaan eli alhaalta ylös. Myötävirtareaktori on teollisuudessa useammin käytetty vaihtoehto. Triklekerrosreaktorin etuja ovat esimerkiksi jatkuvatoimisuus, suuret reaktionopeudet ja sopivuus korkeissa paineissa tapahtuviin reaktioihin. Aineen- ja lämmönsiirtoprosessit triklekerrosreaktoreissa ovat monimuotoisia eivätkä täysin tiedossa, mikä vaikeuttaa reaktorin toiminnan mallintamista. 

Triklekerrosreaktoreita käytetään muun muassa öljynjalostuksessa rikinpoistoprosesseissa, Fischer–Tropsch-synteesissä, vedytyksissä, aldehydien pelkistyksissä ja hapetuksissa, butyynidiolin valmistuksessa ja vedenpuhdistusprosesseissa. Triklekerrosreaktoreissa voidaan käyttää myös biokatalyyttejä.

## Lähteet
Paraguayn kansalaisuus

**Paraguayn kansalaisuus** on laillinen suhde Paraguayn tasavallan ja yksittäisen henkilön välillä. Maassa noudatetaan lähtökohtaisesti ius soli -periaatetta.

## Kansalaisuuden saaminen syntymällä
Lähtökohtaisesti kaikki Paraguayssa syntyneet lapset ovat syntyperäisiä maan kansalaisia, mikäli Paraguayn viranomaiset ovat varmentaneet syntymän.

## Kansalaisuuden saaminen hakemuksella
Paraguayn perustuslain 148. artiklan mukaan kansalaisuus voidaan myöntää hakemuksen perusteella henkilölle, joka täyttää seuraavat ehdot:

* on täysi-ikäinen
* asunut maassa pysyvällä oleskeluluvalla vähintään kolme vuotta 
* harjoittaa Paraguayssa jotain ammattia, yritystoimintaa tai toimii tutkijana tai taiteilijana
* on todettu hyvämaineiseksi ja noudattaa lakia

## Kaksoiskansalaisuus ja kansalaisuuden menettäminen
Paraguay ei periaatteessa salli kaksoiskansalaisuutta. Maalla on kuitenkin kahdenväliset sopimukset Italian ja Espanjan kanssa, eli näiden maiden kansalaiset voivat ottaa vastaa myös Paraguayn kansalaisuuden. Paraguayn kansalaiset ovat myös Mercosurin kansalaisia eivätkä siis tarvitse passia tai viisumia matkustaessaan muihin Mercosur-maihin.

Syntyperäisiltä paraguaylaisilta ei voida viedä Paraguayn kansalaisuutta, jos he eivät sitä erikseen pyydä. Hakemuksen perusteella kansalaisuuden saanut voi menettää sen, jos hän asuu ilman pätevää syytä ulkomailla yli kolme vuotta tai ottaa vapaaehtoisesti vastaan jonkin toisen maan kansalaisuuden.

## Lähteet
Joanna Remes

**Joanna Remes** (s. 15. marraskuuta 1999 Vihti) on suomalainen cheerleader.

Remes urheilee Helsinki Athletics Cheerleadersin joukkue Elitessä, joka on Suomen menestynein naisten cheerleading-joukkue. Seuroja, joita hän on edustanut, ovat Helsinkiläinen Golden Spirit ja vihtiläinen liikuntaseura Vihti-Gym ry. Hän on kuulunut Suomen naisten cheerleadingmaajoukkueeseen vuosina 2017-2020 ja 2023-2025. Naisten maajoukkue on voittanut neljä maailmanmestaruutta, joista Remes on ollut kahdessa mukana. Remes on rooliltaan takanostaja.

Suomen Cheerleadingliitto palkitsee vuosittain SM-kilpailujen yhteydessä vuoden aikana ansioituneita toimijoita vuosipalkinnoin. Remes valittiin Vuoden Esikuvaksi 2023 SM-kilpailuissa Helsingin Urhea-hallissa.

Remestä on haastateltu *Tytöt jotka nostavat toisiaan* -kirjaan. Naisten cheermaajoukkueen urheilijoista kertovat teos toi ensimmäistä kertaa laajasti esille cheerleadingin naisurheilijoiden näkökulmasta.

Vihdin kunta päätti MM-tason cheerleading menestyksestä 2019 istuttaa kirsikkapuun Pajuniityn puistoalueelle Etelä-Nummelassa sijaitsevaan Menestyjien puistoon. Kyseisen puun saajat ovat Remeksen lisäksi vihtiläiset Vilja Veikkolainen ja Vanessa Sohlberg.

## Lähteet
* Joanna Remes scl.fi 04/2018
* 
* 

### Viitteet
Schultüte

**Schultüte** (suom. ”koulupussi”), joka tunnetaan joissakin osissa Saksaa myös nimellä **Zuckertüte** (”sokeripussi”),  on suuri kartiomainen säiliö, joka on valmistettu paperista, pahvista tai muovista, ja joka on täytetty leluilla, makeisilla, koulutarvikkeilla ja erikoisherkuilla.

Schultüte on perinteinen lahja ensimmäisen koulupäivänsä aloittaville lapsille Saksassa, Itävallassa sekä osassa Tšekkiä ja Puolaa. Traditio on alkuisin nykyisen Thüringenin, Saksin ja Saksi-Anhaltin alueilta ja ensimmäiset kirjalliset viittaukset ovat peräisin 1700-luvun lopulta.

## Erilaiset tyypit ja varusteet

Saksan jakautumisen jälkeen DDR:ssä vakiintuivat kuusikulmaiset 85 cm pitkät koulukassit, kun taas lännessä suosittiin perinteisiä pyöreitä laukkuja, jotka olivat yleensä 70 cm pitkiä.

Koulukassit ovat yleensä täynnä makeisia ja pieniä lahjoja, kuten väriliituja tai muita koulutarvikkeita. Nimi ”Zuckertüte”, joka on joillain alueilla yleinen koulupussin nimitys, tulee sen täyttämisestä makeisilla.

Jos koulupussit eivät ole vanhempien valmistamia, ne ostetaan valmiina tai ne ovat lasten itse päiväkodissa tekemiä.

Vaihtoehtona tunnetulle koulupussille on Thüringenin Vogtei kylässä valmistettu *Zuckerschachteleita* 1800-luvulta lähtien ja jaettu koulun aloittaville. Nämä ovat lastulevystä tehtyjä laatikoita, jotka on koristeltu kuvilla ja tekstillä. Tapa juontaa juurensa luultavasti puunkuoresta valmistettuihin laatikoihin, joissa kuljetettiin pientavaroita.

## Galleria

 Moritz Heger – Neues Zuckerdütenbuch 1859.jpg|Pikku Bertha laskeutuu varovasti portaita alas, jotta se ei vaaranna Zuckertüteään. Lähettäjä: *Neues Zuckerdütenbuch* (1859)
Bundesarchiv Bild 194-0557-15A, Erster Schultag.jpg|Zuckertütenfest, 1953


## Lähteet
Tasauspaikka

**Tasauspaikat** (,  , , , ) ovat vaalimekanismi, jota käytetään eräiden maiden parlamenttivaaleissa.

Tasauspaikat ovat lisäjäsenten paikkoja, jotka valitaan täydentämään kunkin vaalipiirin suoraan valitsemia jäseniä. Näiden lisäpaikkojen tarkoituksena on varmistaa, että kunkin puolueen osuus kokonaispaikoista on suunnilleen verrannollinen puolueen kokonaisääniosuuksiin valtakunnallisella tasolla. 

Tästä seuraa, että vaalitapa on suhteellinen: jokaisen puolueen osuus kaikista edustajanpaikoista on mahdollisimman lähellä sen osuutta kaikista äänistä.

Jos esimerkiksi maa on jaettu yhden edustajan vaalipiireihin, ilman tasauspaikkoja tai muuta tasausjärjestelmää isoin puolue voi saada kaikki edustajanpaikat, vaikka sen ääniosuus olisi hyvin pieni, kunhan muiden puolueiden ääniosuudet joka vaalipiirissä ovat vieläkin pienempiä.

## Tanska
Vuonna 1915 Tanskasta tuli yksi ensimmäisistä maista, joka otti käyttöön vaalipaikat kansankäräjävaaleissaan. Sen jälkeen kaikissa Tanskan kansankäräjävaaleissa huomattava osa paikoista on ollut tasauspaikkoja. Parlamentin paikat koostuvat tällä hetkellä 135 vaalipiiripaikasta, 40 tasauspaikasta sekä neljästä Pohjois-Atlantin paikasta, jotka valitaan erikseen suhteellisella vaalitavalla Färsaarilla ja Grönlannissa. Tasoituspaikat täydentävät normaaleja paikkoja, jotka jaetaan suhteellisilla äänillä kussakin vaalipiirissä. Kaikille puolueille, jotka saavat vähintään kaksi prosenttia kansallisista äänistä, myönnetään niin monta tasoituspaikkaa kuin tarvitaan suhteellisen edustuksen saavuttamiseksi kansallisella tasolla. 

## Saksa
Saksan vuoden 2023 vaaliuudistus poisti liittopäivien tasauspaikat.

## Lähteet
Azerbaidžanin kansalaisuus

**Azerbaidžanin kansalaisuus** on laillinen suhde yksittäisen henkilön ja Azerbaidžanin tasavallan välillä. Maassa noudatetaan nykyään ius sanguinis -periaatetta.

## Kansalaisuuden saaminen syntymällä
Vuoteen 2014 asti Azerbaidžanin laki takasi kaikille maassa syntyneille kansalaisuuden, mutta nykylain mukaan vähintään toisen lapsen vanhemmista on oltava Azerbaidžanin kansalainen, jotta lapsi saisi maan kansalaisuuden. Kansalaisuuden voi siirtää automaattisesti lapselle, mikäli vähintään toinen vanhemmista saa Azerbaidžanin kansalaisuuden hakemuksella ja lapsi on alle 14-vuotias. Lapset, joiden vanhemmista ei ole tietoa tai jotka ovat valtiottomia, saavat Azerbaidžanin kansalaisuuden edelleen ius soli -periaatteella.

## Kansalaisuuden saaminen hakemuksella
Hakemuksen perusteella Azerbaidžanin kansalaisuus voidaan myöntää sellaiselle henkilölle, joka täyttää seuraavat ehdot:

* on asunut maassa pysyvällä oleskeluluvalla vähintään viisi vuotta
* omaa laillisen tulonlähteen
* osaa todistettavasti azerin kieltä
* osoittaa sitoutumista maan perustuslakiin

Azerbaidžanin presidentillä on valta myöntää kansalaisuus sellaisille henkilöille, jotka ovat ansioituneet kulttuurin, urheilun, teknologian ja tieteen saralla tai ovat jotenkin muuten erikoislaatuisia tapauksia. Tällöin kansalaisuuden saaminen ei edellytä yllä mainittujen ehtojen täyttämistä.

## Kaksoiskansalaisuus ja kansalaisuuden menettäminen
Azerbaidžan ei tunnusta kaksoiskansalaisuutta.

Henkilöt, jotka ovat saaneet kansalaisuuden hakemuksella, menettävät sen, mikäli he ovat antaneet vääriä tietoja hakemukseensa.

## Lähteet

* Tabachnik, Maxim (2019): *[https://cadmus.eui.eu/bitstream/handle/1814/60437/RSCAS_GLOBALCIT_CR_2019_02.pdf?sequence=1&isAllowed=y Report on Citizenship Law: Azerbaijan]*, Robert Schuman Centre for Advanced Studies

### Viitteet
Brice Clotaire Oligui Nguema

**Brice Clotaire Oligui Nguema** (s. 3. maaliskuuta 1975) on gabonilainen upseeri ja liikemies. Syyskuusta 2023 alkaen hän on toiminut maansa presidenttinä 30. elokuuta 2023 maassa tapahtuneen vallankaappauksen jälkeen. Vallankaappaus syrjäytti presidentti Ali Bongo Ondimban. Hän toimii puheenjohtajana "Siirtymäajan ja instituutioiden palauttamisen komiteassa". Hän on myös maan tasavaltalaiskaartin komentaja ja kaartin uskotaan olleen kaappauksen keskeinen toimija.

## Elämä
Oligui Ngueman äiti on tekeheimoon kuuluva ja isä fangeihin kuuluva sotilaallinen upseeri. Oligui Nguema syntyi Gabonissa Haut Ogoouén maakunnassa, jota pidettiin hallitsevan Bongo-suvun tukialueena. Äitinsä kautta hän on entisen presidentin Ali Bongon serkku

Oligui opiskeli aluksi kotimaassaan Omar Bongo -yliopistossa, mutta päätti ryhtyä sotilasuralle. Upseeriksi hän on opiskellut Marokossa Meknesin sotilasakatemiassa. Sotilasuransa aikana hän toiminut sotilasattaseana maansa lähetystöissä Marokossa ja Senegalissa.

Gabonin tasavaltalaiskaartin johtajaksi Oligui nimitettiin vuonna 2019. Tasavaltalaiskaarti on eliittijoukko, joka huolehtii presidentin ja hänen lähipiirinsä turvallisuudesta. Sotilasuransa ohella Oligui on liikemies. Hänellä huhutaan olevan miljoonaomaisuus. Vuonna 2020 ilmestyneen korruptiota käsittelevän raportin mukaan Oligui olisi ostanut Yhdysvalloista Marylandista useita asuntoja ja maksaneen kaiken käteisellä. Kauppasummat olisivat olleet yhteensä miljoona Yhdysvaltain dollaria. Raportin väitteisiin Oligui oli vastannut, että ei kommentoi yksityisasioitaan.

Kaappauksen jälkeisessä lehdistötilaisuudessa Oligui kertoi syitä kaappaukselle. Ensimmäinen syy oli, että vuonna 2018 presidentti Ali Bongo Ondimba sai vakavan sairauskohtauksen. Sen jälkeen presidentin kyky hoitaa virkavelvollisuuksiaan on merkittävästi heikentynyt. Asiasta on puhuttu, mutta sille ei ole tehty mitään. Toiseksi Gabonin perustuslakia on loukattu järjestämällä kyseenalaiset vaalit, joilla presidentti sai kolmannen virkakauden. Armeijan oli tässä tilanteessa puolustettava laillisuutta, hän jatkoi. Syrjäytettyä presidenttiä ei aseteta syytteeseen, vaan hänet laitetaan eläkkeelle. 

Monet gabonilaiset ovat olleet kaappaukseen tyytyväisiä ja näkevät siinä uuden mahdollisuuden. Toisaalta monet pitävät sitä Bongojen klaanin sisäisenä valtakamppailuna. Oligui ilmoitti maan palaavan siviilivaltaan, mutta ei kertonut milloin. Pääministeriksi Oligui nimitti Raymond Ndong Siman, entisen Bongojen liittolaisen ja nykyisen vastustajan ja kehotti tätä nimittämään ministereiksi henkilöitä läpi poliittisen kentän.

Oliguin tavanneet ovat kertoneet, että juntan johtaja on älykäs mies, jonka kanssa keskusteleminen on helppoa. Hänen sanotaan pyrkivän konsensukseen ja olevan alaistensa kunnioittama johtaja.

Vuonna 2025 Oligui ilmoitti perustaneensa puolueen Union démocratique des bâtisseurs`n, UDB. Julistuksen mukaan puolue kutsuu mukaan kaikkia gabonilaisia, jotka haluavat rakentaa maata yhden perheen valtakauden jälkeen. 
## Lähteet
Georgian kansalaisuus

**Georgian kansalaisuus** on laillinen suhde yksittäisen henkilön ja Georgian tasavallan välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä Georgian kansalaisia ovat sellaiset henkilöt, jotka täyttävät vähintään yhden seuraavista ehdoista:

* vähintään toinen vanhemmista on lapsen syntyessä Georgian kansalainen
* lapsi, joka on syntynyt Georgian maaperällä, mutta tämän vanhemmat ovat tuntemattomia tai valtiottomia
* lapsi, joka on syntynyt Georgian maaperällä kohdunvuokrauksen tuloksena, eikä tämän vanhempien kotimaa salli vanhempien siirtää omaa kansalaisuuttaan

## Kansalaisuuden saaminen hakemuksella
Hakemuksen perusteella Georgian kansalaisuuden voi saada sellainen henkilö, joka täyttää seuraavat ehdot:

* on asunut maassa yhtäjaksoisesti vähintään 10 vuotta
* osaa todistettavasti georgian kieltä
* tuntee Georgian historiaa ja maan lainsäädännön perusteet
* on töissä Georgiassa / omistaa kiinteistön maassa / toimii maassa yrittäjänä / omistaa georgialaisen yrityksen osakkeita

Georgian kansalaisen kanssa naimisissa olevan henkilön kohdalla vaadittu asumisaika lyhenee viiteen vuoteen, minkä lisäksi hakijan tulee osata georgian kieltä, tuntea maan historiaa ja lainsäädännön perusteita.

Poikkeustapauksissa Georgian presidentti voi myöntää kansalaisuuden poikkeusluvalla, mikäli henkilö on tehnyt poikkeuksellisen palveluksen Georgian hyväksi tai henkilön toiminta on Georgian intressien mukaista. Tätä kautta kansalaisuuden saavien henkilöiden ei tarvitse luopua muista kansalaisuuksistaan eikä heiltä testata georgian kielen tai maan historian tuntemusta.

## Kaksoiskansalaisuus ja kunniakansalaisuus
Georgia sallii kaksoiskansalaisuuden, mutta sitä on haettava erikseen hakemuksella, joka on osoitettu Georgian presidentille. Hakemukseen tulee liittää muun muassa kopio hakijan molempien kotimaiden passista sekä kahden Georgian kansalaisen suosittelukirje.

Sellaiselle ulkomaalaiselle henkilölle, joka on poikkeuksellisen ansioitunut Georgian ja/tai ihmiskunnan hyväksi, voidaan myöntää Georgian kunniakansalaisuus maan presidentin toimesta. Kunniakansalaisuus on puhtaasti symbolinen kunnianosoitus, eikä henkilöllä ole sen myötä oikeuksia tai velvollisuuksia Georgiassa.

## Lähteet
Andrei Rubljov (täsmennyssivu)

**Andrei Rubljov** voi tarkoittaa seuraavia:

* Andrei Rubljov (n. 1360–1427/1430), venäläinen munkki ja ikonimaalari, Moskovan koulukunnan perustaja
* Andrei Rubljov (s. 1997), venäläinen tennispelaaja
* *[[Andrei Rublev (elokuva)|Andrei Rublev]]*, neuvostoliittolainen elokuva vuodelta 1969.